open-index/open-wikipedia-markdown huggingface dataset:
Jean-Sylvain Emien Mambé

**Jean-Sylvain Emien Mambé** (født 1970) er en ivoriansk katolsk geistlig, titulærerkebiskop og diplomat for Den hellige stol.
## Liv og virke
### Prest
Jean-Sylvain Emien Mambé ble presteviet for bispedømmet Yopougon den 14. desember 1997. Han tok sin doktorgrad i kanonisk rett ved det pavelige umoversitet Urbaniana i Roma i 2005 med avhandlingen* Le droit au service de la mission de l'Église* i kanonisk rett.

1. juli 2005 gikk Jean-Sylvain Emien Mambé inn i Den hellige stols diplomatiske tjeneste. Etter opplæring ved Det pavelige diplomatakademi tjenestegjorde han ved nuntiaturene i Angola (2005-2008), Nigeria (2008-2011), New Zealand (2011-2014), Spania (2014-2017), Tsjekkia (2017-2020), og Guinea og Mali (2020–2022).
### Titulærerkebiskop, nuntius til Mali ... og til Guinea
Den 2. februar 2022 utnevnte pave Frans ham til titulærerkebiskop av *Potentia in Piceno* og apostolisk nuntius til Mali. Kardinalstatssekretær Pietro Parolin ordinerte ham til biskop den 7. mai samme år i *St. Paul-katedralen* i Abidjan; medkonsekratorer var erkebiskopen av Abidjan, kardinal Jean-Pierre Kutwa, og biskopen av Yopougon, Salomon Lezoutié. 

Den 12. november 2022 utnevnte pave Frans ham også til apostolisk nuntius i Guinea.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1743
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1846) *1822
* Kardinal Antonio Saverio De Luca (1805-1883 ) *1845
*Erkebiskop Gregor (Leonhard Andreas) von Scherr, O.S.B. (1804-1877) *1856
*Erkebiskop Friedrich Josef von Schreiber (1819-1890) *1875
*Erkebiskop Franz Joseph von Stein (1832-1909 ) *1879
*Erkebiskop Joseph von Schork (1829-1905) *1891
*Biskop Ferdinand von Schlör (1837-1924) *1898
*Erkebiskop Johann Jakob von Hauck (1861-1943) *1912
*Biskop Ludwig Sebastian (1862-1943) *1917
* Kardinal Joseph Wendel (1901-1960 ) *1941
*Erkebiskop Josef Schneider (1906-1998) *1955
*Biskop Josef Stangl (1907-1979) *1957
* Pave Benedikt XVI (1927-2022) *1977
* Kardinal Pietro Parolin  (1955-) *2009 
* Erkebiskop *Jean-Sylvain Emien Mambé* (1970-) *2022

## Referanser
MS «Torine»

**MS Torine** er en hybridferge, en elektrisk katamaran, som skal gå på strøm, og trafikkere Hvalerfergas samband med lading på Skjærhalden. Den har dieselaggregater om bord som, ved behov, kan produsere egen strøm. Skroget er bygget i kompositt. Fergen er 30 meter lang og 11 meter bred, universelt utformet for personer med nedsatt funksjonsevne, og er spesielt tilpasset Hvalersambandet.  Ferga er bygd ved Måløy verft og levert i 2024 til rederiet Norled som skal drive Hvalerferga for Østfold kollektivtrafikk i 13 år.   

MS Torine er oppkalt etter Nilsine «Torine» Madsen - den første kvinnen som ble valgt inn i herredsstyret på Hvaler i 1913, det første valget der kvinner i Norge hadde stemmerett.

Gjennom vinterhalvåret vil det være mannskap på to personer og fergen kan da ta 48 passasjerer og åtte biler. Gjennom sommerhalvåret økes besetningen til tre personer, og da økes kapasiteten til 147 passasjerer og åtte biler. Kjøretøy vil kunne ha opptil 13 tonns akseltrykk.

Sjøfartsdirektoratet har bestemt at MS Torine ikke får anløpe Lauer. MS Torine er bygget for fartsområde 1, mens anløp på Lauer, litt lenger ut mot åpent hav, ligger i fartsområde 3. 

## Referanser
Norbert Tamba Sandouno

**Norbert Tamba Sandouno** (født 6. juni 1967 i Koniandou i prefekturet Guéckédou i Guinea) er en guineansk katolsk biskop av Guéckédou.
## Liv og virke
### Bakgrunn
Norbert Tamba Sandouno besøkte John XXIII gutteseminar i Kindia, fullførte postulatet i *Congregation of the Brothers of Mercy of St. John of God* i Thiès i Senegal, og begynte deretter på presteseminaret i Kankan. Deretter studerte han filosofi ved *Saint Augustine*-seminaret i Bamako og sosiologi ved Universitetet i Conakry. Han fullførte teologistudiene igjen ved seminaret i Bamako. 
### Prest
Den 18. november 2007 ble han presteviet for bispedømmet Kankan.

Hans første oppgave var som kapellan ved kirken *Notre Dame du Rosaire* i Guéckédou, senere katedral i bispedømmet Guéckédou. I tillegg til andre oppgaver i menighetens sjelesorg var han fra 2013 til 2015 katedralprest ved katedralen til Kankan bispedømme, medlem av konsulentkollegiet og ansvarlig for bispedømmekommisjonen for rettferdighet og fred. Fra 2016 til 2017 var han pastor i menigheten *Notre Dame du Rosaire* i Guéckédou og biskoppelig vikar for familie- og lekmannspastoral. Fra 2017 til 2019 var han igjen katedralprest i Kankan og fra 2021 menighetsadministrator for sognet *Saint Philippe* i Houidou i prefekturet Guéckédou.

### Biskop av Guéckédou
Den 29. juni 2023 utnevnte pave Frans ham til den første biskop av bispedømmet Guéckédou, som ble opprettet samme dato. Den apostoliske nuntius til Guinea, erkebiskop Jean-Sylvain Emien Mambé, ordinerte ham til biskop den 12. november samme år i katedralen i Guéckédou. Medkonsekratorer var erkebiskopen av Conakry, Vincent Coulibaly, og biskopen av Nzérékoré, Raphaël Balla Guilavogui.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1743
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1846) *1822
* Kardinal Antonio Saverio De Luca (1805-1883 ) *1845
*Erkebiskop Gregor (Leonhard Andreas) von Scherr, O.S.B. (1804-1877) *1856
*Erkebiskop Friedrich Josef von Schreiber (1819-1890) *1875
*Erkebiskop Franz Joseph von Stein (1832-1909 ) *1879
*Erkebiskop Joseph von Schork (1829-1905) *1891
*Biskop Ferdinand von Schlör (1837-1924) *1898
*Erkebiskop Johann Jakob von Hauck (1861-1943) *1912
*Biskop Ludwig Sebastian (1862-1943) *1917
* Kardinal Joseph Wendel (1901-1960 ) *1941
*Erkebiskop Josef Schneider (1906-1998) *1955
*Biskop Josef Stangl (1907-1979) *1957
* Pave Benedikt XVI  (1927-) *1977 
* Kardinal Pietro Parolin  (1955-) *2009 
* Erkebiskop Jean-Sylvain Emien Mambé (1970-) *2022
* Biskop *Norbert Tamba Sandouno* (1967- ) *2023

## Referanser
Quisling (TV-serie)

***Quisling*** er en norsk historisk dramaserie regissert av Erik Poppe. Serien er basert på omfattende research og presten Peder Olsens dagbøker, som dokumenterer hans tid som Quislings sjelesørger under hans siste dager i fengsel. Serien, som består av fem episoder, skildrer Vidkun Quislings siste tid før henrettelsen, etter andre verdenskrig, hvor han konfronteres med sine handlinger som leder for det nazistiske Nasjonal Samling.

Serien tar opp moralske og teologiske temaer som synd, anger og tilgivelse, og har et sterkt kristent fokus. Den utforsker Quislings indre kamp, hans forhold til presten Peder Olsen (spilt av Anders Danielsen Lie), og sin kone Maria (Lisa Carlehed), som kjemper for å bevare hans ettermæle. Serien belyser Quislings indre konflikt med sin egen ideologi og spør om han virkelig angrer på sine handlinger. *Quisling* er en utvidelse av filmen *[[Quislings siste dager]]* og har fått positiv respons for sine sterke skuespillerprestasjoner og dyptgående behandling av et mørkt kapittel i norsk historie.

## Rolleliste
* Gard B. Eidsvold som Vidkun Quisling
* Anders Danielsen Lie som presten Peder Olsen
* Lisa Carlehed som Maria Quisling
* Nils Jørgen Kaalstad som Dagfinn Hauge
* Arthur Hakalahti som Arvid, fangevokter
* Stein Torleif Bjella som Vilhelm Ullman
* Lasse Kolsrud som biskop Eivind Berggrav
* Øyvind Brandtzæg som Henrik Bergh
* Vidar Sandem som Erik Solem
* Hans Rønningen som Annæus Schjødt
* Benjamin L. Røsler som Leo Eitinger
* Anderz Eide som Helge Lindboe Nordtømme
* Per Gørvell som Georg Monrad Krohn
* Rasmus Linnestad som William Houlder
* Janne Heltberg som Wanda Schanke
* Nora Frølich som Ragnhild Lundesgaard
* Mattis Herman Nyquist som Justisminister Jens Haugland
* Andreas Cappelen som Politimester Sigurd Skalmerud
* Lars Berge som Dr. Bjørn Foss
* Brede Fristad - som Per Røed
* Hauk Heyerdahl som Rolf Jørgen Fuglesang
* Per Vermeli som Johan Andreas Lippestad
* Øystein Kjennerud som Sverre Riisnæs

## Produksjon
Serien er produsert av Paradox for TV 2, med manus skrevet av Anna Bache-Wiig og Siv Rajendram Eliassen. Serien er en del av et større prosjekt som også inkluderer filmen *[[Quislings siste dager]]*.

## Tema
Serien tar opp spørsmål om moral, forsoning og de psykologiske utfordringene ved å møte fortiden, og har blitt rost for sin aktuelle tematikk i en tid med økende anti-demokratiske tendenser globalt.

## Priser
For serien fikk  Gullruten 2025 i klassen beste foto drama. Serien var nominert til ytterligere fire priser foran utdelingen: Gard B. Eidsvold i klassen beste skuespiller hovedrolle drama, både Anders Danielsen Lie og Lisa Carlehed i klassen beste skuespiller birolle drama og  i klassen beste vfx.

## Referanser
Det internasjonale vannakademiet

**Det internasjonale vannakademiet** (engelsk: The World Water Commission) er et internasjonalt samarbeidsorgan som arbeider for at alle mennesker skal ha tilgang på rent vann.

Den norske diplomaten Tor Wennesland var generalsekretær for organisasjonen på begynnelsen av 2000-tallet. I 2004 ble toppmøtet «Vann til de fattigste» (engelsk: «Water for the Poorest») arrangert i Stavanger.

## Referanser
Arne M. Torgersen

**Arne M. Torgersen** (født i 1911 i Lyngdal, død i Salzburg, Østerrike i 1984) var en norsk motstandsmann under andre verdenskrig som både før, under og etter krigen var aktiv i arbeidet for å hjelpe flyktninger. Han var også en av stifterne av Kirkens Nødhjelp.

## Bakgrunn
Arne M. Torgersen var var 16&nbsp;år gammel da han dro hjemmefra som dekksgutt etter å ha fullført middelskolen. Han fikk hyre på et lasteskip som gikk i trampfart. Etter et par år som dekksgutt utdannet han seg i skoleåret 1928/1929 til radiotelegrafist ved Oslo Sjømannsskole. Etter et halvår som matros og radiotelegrafist på en norsk båt som gikk i fraktfart med tømmer mellom Canada og USA, rømte han fra skipet for å finne igjen en norsk pike han hadde blitt kjent med på overfarten til USA. Kapteinen på båten han jobbet på, hadde låst ned passene til hele besetningen for å avskrekke dem fra å gå fra borde. Uten pass og uten oppholdstillatelse klarte Torgersen likevel å bløffe seg til en jobb som tjenestegutt hos et rikt ektepar på Manhattan. Etter å ha spart opp nok penger til å reise videre, dro han med buss til Hollywood der piken han hadde møtt på M/S Stavangerfjord bodde. Ved ankomsten oppdaget han at hun var gift fra før, og dermed var han helt alene i California. I selvbiografien han ga ut i 1986, har han beskrevet at han klart å tjene litt penger på strøjobber som oppvasker o.l., men til slutt var fullstendig pengelens og gikk sulten i mange dager. Ved et slumptilfelle fikk han etter hvert jobb som assisterende butler hos filmstjernen Harold Lloyd, fordi Lloyds privatsekretær aksepterte påstanden om at han hadde den nødvendige erfaringen tross sin unge alder. Det viste seg at privatsekretæren hadde norske foreldre, og at det var Torgersens norske statsborgerskap som hadde overbevist henne om å velge ham til jobben. 

## Innsats for verdens flyktninger
Både før og under andre verdenskrig var Torgersen aktiv i arbeidet for å hjelpe folk å flykte fra nazistenes forfølgelser. Etter krigen fortsatte han innsatsen for å hjelpe ofre for nazismen, blant annet i leiren for *[[internally displaced persons]]* (IDP) i Föhrenwald i Østerrike.

Han var hjelpeorganisasjonen CAREs første feltarbeider, og på vegne av CARE signerte han den første avtalen om hjelpesendinger fra USA til flere europeiske land, deriblant Norge og Finland. I boken *Vi kalte henne Pim : møte med flyktningeskjebner*, som han ga ut i 1970, forteller han innledningsvis hvordan tilfeldighetene førte til at han ble tilknyttet CARE.

Senere arbeidet han for FNs høykommissær for flyktninger.

## St. Olavs Orden
Torgersen ble i 1978 utnevnt til ridder av 1. klasse av St. Olavs Orden for sitt arbeid for flyktninger.

## Bibliografi

* 1970: *Vi kalte henne Pim : møte med flyktningeskjebner* (sakprosa), Cappelen forlag
* 1986: *Uten sikkerhetsnett* (selvbiografi), Atheneum forlag

## Referanser
Norgescupen i skiskyting 2023/24

**Norgescupen i skiskyting 2023/24** var en nasjonal sammenlagtserie i skiskyting for seniorutøvere i Norge. Norgescupen gikk over 14 renn, fra 23. november 2023 på Geilo til 6. april 2024 på Geilo. 

## Kvinner senior



Ragnhild Femsteinevik vant fire av norgescuprennene.



## Menn senior



Einar Hedegart vant tre norgescuprenn.



## Referanser


## Kilder
* Resultater kvinner
* Resultater menn
François Sylla

**François Sylla** (født 1972) er en guineansk katolsk geistlig og koadjutorerkebiskop av Conakry, med spesielle fullmakter.
## Liv og virke
### Bakgrunn
François Sylla deltok på gutteseminar og fullførte deretter forberedelseskurs i Kindia. Han studerte filosofi og teologi ved *Saint Augustin de Samaya*-seminaret i Bamako i Mali. 
### Prest
Den 20. november 2004 ble han presteviet for erkebispedømmet i Conakry.

Etter ordinasjonen var han opprinnelig prest ved katedralen i Conakry. Fra 2007 til 2010 studerte han ved det teologiske fakultet i Lugano og oppnådde en mastergrad i komparativ religionslovgivning. Fra 2011 til 2013 studerte han i Roma og tok sin doktorgrad i kanonisk rett fra Lateranuniversitetet. Under studiene var han også sjelesørger i Induno Olona i erkebispedømmet Milano fra 2007 til 2011.

Fra 2013 var han kansler for erkebispedømmet Conakrys kurie og siden 2015 har han også vært officialis og president for metropolitandomstolen i Conakry. Fra 2017 var han prefekt for studier og fra 2020 rektor for *Benedikt XVI*-seminaret i Kendoumayah. Han var også president for presteforeningen i Guinea fra 2018 til 2022.
### Koadjutorerkebiskop av Conakry
Pave Frans utnevnte ham til koadjutorerkebiskop «med spesielle fullmakter» av Conakry den 11. mai 2024. Den apostoliske nuntius til Guinea, erkebiskop Jean-Sylvain Emien Mambé, ordinerte ham til biskop den 8. juni samme år i katedralen i Conakry. Medkonsekratorer var erkebiskopen av Conakry, Vincent Coulibaly, og biskopen av Nzérékoré, Raphaël Balla Guilavogui.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1743
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1846) *1822
* Kardinal Antonio Saverio De Luca (1805-1883 ) *1845
*Erkebiskop Gregor (Leonhard Andreas) von Scherr, O.S.B. (1804-1877) *1856
*Erkebiskop Friedrich Josef von Schreiber (1819-1890) *1875
*Erkebiskop Franz Joseph von Stein (1832-1909 ) *1879
*Erkebiskop Joseph von Schork (1829-1905) *1891
*Biskop Ferdinand von Schlör (1837-1924) *1898
*Erkebiskop Johann Jakob von Hauck (1861-1943) *1912
*Biskop Ludwig Sebastian (1862-1943) *1917
* Kardinal Joseph Wendel (1901-1960 ) *1941
*Erkebiskop Josef Schneider (1906-1998) *1955
*Biskop Josef Stangl (1907-1979) *1957
* Pave Benedikt XVI (1927-2022) *1977 
* Kardinal Pietro Parolin  (1955-) *2009 
* Erkebiskop Jean-Sylvain Emien Mambé (1970-) *2022
* Erkebiskop *François Sylla* (1972- ) *2024

## Referanser
Dag Holtan-Hartwig

**Dag Holtan-Hartwig** (født 1991), også kjent under artistnavnet **Slopes**, er en norsk artist, låtskriver og musikkprodusent.

Han ble utdannet ved Liverpool Institute for Performing Arts i 2013. Under studiet møtte han  som han dannet duoen Skinny Days med, og som han også har samarbeidet som låtskriver med. Sammen har de skrevet og produsert låter for artister som Alan Walker, Ava Max, Julie Bergan, Seeb og Astrid S. For sine låter har Holtan-Hartwig og Folstad blitt nominert til Musikkforleggerprisen fem ganger: I klassen årets opphaver - populærmusikk i 2019, 2021 og 2024, og i klassen årets verk - populærmusikk for «Kiss Somebody» med Julie Bergan & Seeb i 2021 og «Lay Low» med Tiësto i 2024.

Han debuterte som soloartist i 2021 med singelen *Prove Them Wrong* under navnet Slopes. I 2023 ga han ut sin første EP, *Bad Dancer*.

## Referanser


## Eksterne lenker
*
Miksicus sakaii

***Miksicus sakaii*** er en bille som hører til gruppen gullbasser (Cetoniinae) i den artsrike gruppen skarabider (Scarabaeoidea). 

## Beskrivelse
En middelsstor (ca. 14 millimeter), avlang, brunlig gullbasse med gulaktige flekker. Dekkvingenes søm er trukket  ut til en kort spiss bakerst.

## Levevis
De voksne billene besøker blomster for å ete pollen.

## Utbredelse
Arten er utbredt i Sørøst-Asia (Filippinene).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Cetoniini Leach, 1815
******* Gruppen Cetoniina
******** Slekten *[[Miksicus]]* Özdikmen & Turgat, 2009
********* ***Miksicus sakaii*** Jákl, 2011

## Eksterne lenker
* 
* Liste over artene
Cosmus Bræstrup

**Christian Jacob Cosmus Bræstrup** (1789–1870) var en dansk jurist og minister. Han var politidirektør og overpræsident i København.

Bræstrup var Danmarks justisminister og kultusminister (kirke-og undervisningsminister) i regjeringen Bluhme II 7. april 1865–6. november 1865.

## Referanser
Aulacopalpus viridis

***Aulacopalpus viridis*** er en bille som hører til underfamilien praktskarabider (Rutelinae) i den store familien skarabider (Scarabaeidae).

## Utseende
Middelsstore (12-17 millimeter), blanke, grønne skarabider. Undersiden, beina og pronotum er kledt med lange, lyse hår, dekkvingene er nakne. Snuten er avrundet.

## Levevis
Artene er knyttet til sørbøk(*Nothofagus*)-skog. Larvene lever i jorda av røtter, mens de voksne insektene kan finnes gnagende på blader. Disse billene flyr godt og er mest aktive om dagen.

## Utbredelse
Arten finnes bare i Chile.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Praktskarabider, (Rutelinae) MacLeay, 1819
****** Stammen Anoplognathini MacLeay, 1819
******* Gruppen Brachysternina Burmeister, 1844 - Argentina og Chile.
******** Slekten *[[Aulacopalpus]]* Guérin-Ménéville, 1838 
********* ***Aulacopalpus viridis*** Guérin-Ménéville, 1838

## Kilder
* Smith, A. B. T. 2002. Revision of the southern South American endemic genus *Aulacopalpus* Guérin-Méneville with phylogenetic and biogeographic analyses of the subtribe Brachysternina (Coleoptera: Scarabaeidae: Rutelinae: Anoplognathini). *Coleopterists Bulletin* 56:379-437. https://web.archive.org/web/20150115104751/http://digitalcommons.unl.edu/cgi/viewcontent.cgi?article=1016&context=entomologypapers
* Genereic Guide to New World Scarab Beetles - ''Aulacopalpus''
* Sjekkliste over Anoplognathini 

## Eksterne lenker
*
Pazardzjik

**Pazardzjik** er en by i Bulgaria ved elven Maritsa. Byen befinner seg på Den trakiske slette. Den er sentrum for kommunen og provinsen med samme navn.

## Referanser


## Eksterne lenker
*
Andreas Lorenz Casse

**Andreas Lorentz Casse** (1803–1886) var en dansk jurist og politiker. Han var Danmarks justisminister 
24. februar 1860–11. juli 1864, først i  regjeringen Hall II deretter i den påfølgende regjeringen Monrad.

Casse var borgermester i Købenavn og medlem av Folketinget. Han var gift med kvinnesakskvinnen Severine Casse og sammen var de foreldre til forfatteren Therese Brummer.

## Referanser
Henrik Skram

**Henrik Asbjørn Skram** (født 1973) er en norsk komponist.

Han arbeider hovedsakelig med musikk til film og TV, og har komponert musikk til blant annet thrillerfilmen *[[90 minutter]]* fra 2012, dramafilmen *[[Alt det vakre]]* fra 2014, dokumentarfilmen *[[Ballettguttene]]* fra 2014, ungdomsfilmen ** fra 2021 og begge sesongene av TV-serien  *[[Snøfall]]* i 2016 og 2023. Han har også skrevet musikk for scene, blant annet verket *Emerge* for cello og orkester, og musikken til balletten *The Hamlet Complex* som hadde premiere på Den Norske Opera & Ballett i 2018.

Han har vunnet Gullruten i klassen beste originalmusikk tre ganger: for *Ballettguttene* i 2015 og for sesong 1 og 2 av *Snøfall* i henholdsvis 2017 og 2024. Han fikk også Musikkforleggerprisen 2025 i klassen årets score for andre sesong av serien. For musikken til *90 minutter* ble han nominert til Amandaprisen 2013 i klassen beste musikk og til  samme år. Han har også vært nominert til Musikkforleggerprisen i 2023 i klassen årets opphaver – klassisk-/samtidsmusikk.

Han er sønn av operasanger Knut Skram og ballettdanser Hanne Skram, og er søskenbarn til artisten Eva Weel Skram.

## Referanser


## Eksterne lenker
* 
* 
*
Calloodes rayneri

***Calloodes rayneri*** er en bille som hører til underfamilien praktskarabider (Rutelinae) i den store familien skarabider (Scarabaeidae).

## Utseende
Middelsstore, avlangt-ovale biller med forholdsvis korte og kraftige bein. De er blankt grønne.

## Levevis
Larvene lever i jorda av røtter, mens de voksne insektene kan finnes gnagende på blader. Noen arter kan gjøre betydelig skade ved å beite ned løvverk. Disse billene flyr godt og er mest aktive om dagen.

## Utbredelse
Arten er utbredt i det nordøstlige Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Praktskarabider, (Rutelinae) MacLeay, 1819
****** Stammen Anoplognathini MacLeay, 1819
******* Gruppen Anoplognathina MacLeay, 1819 - Australia
******** Slekten *[[Calloodes]]* White, 1845 
********* ***Calloodes rayneri*** MacLeay, 1864

## Kilder
* Sjekkliste over Anoplognathini 

## Eksterne lenker
* Bilde av ''Calloodes atkinsoni'' 
* Bilde av ''Calloodes rayneri''
*
Platycoelia inflata

***Platycoelia inflata*** er en bille som hører til underfamilien praktskarabider (Rutelinae) i den store familien skarabider (Scarabaeidae).

## Utseende
Middelsstore, avlange, mer eller mindre blanke, grønne skarabider, vanligvis uten metallglans. Oversiden er hårløs og fint punktert.

## Levevis
Disse billene forekommer i fuktig skog og på høysletter mellom 1000 og 4200 meter over havet. De voksne billene klekkes i begynnelsen av regntiden (der det er definerte årstider).

## Utbredelse
Arten er utbredt i det nordlige Argentina.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Praktskarabider, (Rutelinae) MacLeay, 1819
****** Stammen Anoplognathini MacLeay, 1819
******* Gruppen Platycoeliina Burmeister, 1844 - Sør-Amerika
******** Slekten *[[Platycoelia]]* Dejean, 1833 - 62 arter
********* ***Platycoelia inflata*** Ohaus, 1904

## Kilder
* Smith, A. (2003): A Monographic Revision of the Genus *Platycoelia* Dejean (Coleoptera: Scarabaeidae: Rutelinae: Anoplognathini). *Bulletin of the Nebraska State Museum* 15: 1-202. http://museum.unl.edu/research/entomology/Platymonograph.htm
* Generic Guide to New World Scarab Beetles - ''Platycoelia''
* Sjekkliste over Anoplognathini 

## Eksterne lenker
*
Saulostomus villosus

***Saulostomus villosus*** er en bille som hører til underfamilien praktskarabider (Rutelinae) i den store familien skarabider (Scarabaeidae).

## Utseende
Middelsstore (8-15 millimeter), blanke, rødbrune skarabider, kroppen med spredte, lange, lyse hår.

## Levevis
Disse billene lever på gressmarker. Larvene lever i jorda av røtter, mens de voksne insektene kan finnes gnagende på blader. Larveutviklingen tar trolig to år. Disse billene flyr godt og er mest aktive om dagen. De har gjort noe skade på gressmark på Tasmania.

## Utbredelse
Arten er utbredt i det sørøstlige Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Praktskarabider, (Rutelinae) MacLeay, 1819
****** Stammen Anoplognathini MacLeay, 1819
******* Gruppen Schizognathina Ohaus, 1918 - Australia
******** Slekten *[[Saulostomus]]* Waterhouse, 1878 
********* ***Saulostomus villosus*** Waterhouse, 1878

## Kilder
* Carne, P.B. (1956) A revision of *Saulostomus* Waterhouse and description of a new ruteline genus (Scarabaeidae, Coleoptera). *Proceedings of The Linnean Society of New South Wales* 81: 62-70  http://biostor.org/reference/67548
* Carne, P.B. (1985) *Saulostomus monteithi* sp.n. from Queensland (Coleoptera: Scarabaeidae: Rutelinae).  *Journal of the Australian entomological Society* 24: 73-74. http://onlinelibrary.wiley.com/doi/10.1111/j.1440-6055.1985.tb00188.x/pdf
* Hardy, R.J. (1976) Observations on the pasture beetle, *Saulostomus villosus* Waterhouse (Scarabaeidae: Rutelinae). *Australian Journal of Entomology* 15 (3): 281–284. http://onlinelibrary.wiley.com/doi/10.1111/j.1440-6055.1976.tb01707.x/abstract
* Sjekkliste over Anoplognathini 

## Eksterne lenker
*
Popillia callipyga

***Popillia callipyga*** er en bille som hører til undergrupper praktskarabider (Rutelinae) i den store familien skarabider (Scarabaeidae).

## Utseende
Nokså store og kraftige, brede biller. Undersiden er kledt med lange hår, oversiden er ganske snau. Hodet, pronotum og beina er mer eller mindre metallglinsende, dekkvingene gjerne rødbrune. Bakkroppen har dusker av hvite hår på sidene.

## Levevis
Larvene lever i jorda av røtter, mens de voksne insektene kan finnes gnagende på blader. Noen arter, særlig japanbillen (*Popillia japonica*) kan gjøre betydelig skade ved å beite ned løvverk. Disse billene flyr godt og er mest aktive om dagen.

## Utbredelse
Arten er utbredt i Vest- og Sentral-Afrika (Liberia, Kamerun).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Praktskarabider, Rutelinae MacLeay, 1819
****** Stammen Popilliini
******* Slekten *[[Popillia]]* Leach, 1826 – ca. 250 arter
******** ***Popillia callipyga*** Dohrn, 1876

## Eksterne lenker

*
Bolax palliata

***Bolax palliata*** er en slekt av biller som hører til underfamilien praktskarabider (Rutelinae) i den store familien skarabider (Scarabaeidae).

## Utseende
En nokså liten, avlang, blankt, brunrød praktskarabide med mørkt hode.

## Levevis
Larvene lever i jorda av røtter, mens de voksne insektene kan finnes gnagende på blader. Disse billene flyr godt og er mest aktive om natten.

## Utbredelse
Arten er utbredt i det nordlige Sør-Amerika (Venezuela).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Praktskarabider, (Rutelinae) MacLeay, 1819
****** Stammen Geniatini Burmeister, 1844 - 327 arter, Neotropiske
******* Slekten *[[Bolax]]* Fischer von Waldheim, 1829
******** ***Bolax palliata*** Burmeister, 1844

## Kilder
* Frey, G. 1976. Bestimmungstabelle der Gattung *Bolax* Fisch. (Col. Melolonthidae: Rutelinae: Geniatini). *Entomologische Arbeiten aus dem Museum G. Frey* 27:107- 117.
* Jameson, Mary Liz og Hawkins, Shauna Joy (2005): Synopsis of the genera of Geniatini (Coleoptera: Scarabaeidae: Rutelinae) with an annotated catalog of species. Zootaxa 874: 1-76. http://www.mapress.com/zootaxa/2005f/z00874f.pdf
* Generic Guide to New World Scarab Beetles - *Bolax* http://museum.unl.edu/research/entomology/Guide/Scarabaeoidea/Scarabaeidae/Rutelinae/Rutelinae-Tribes/Geniatini/Geniatini-generic-pages/Bolax/Bolax.html

## Eksterne lenker
*
Brachysternus olivaceus

***Brachysternus olivaceus*** er en bille som hører til underfamilien praktskarabider (Rutelinae) i den store familien skarabider (Scarabaeidae).

## Utseende
Middelsstore (ca. 20 millimeter), avlange, grønne skarabider. Snuten er avrundet med opphøyd kant. Oversiden kan ha spredte, lange, lyse hår.

## Levevis
Artene er knyttet til sørbøk(*Nothofagus*)-skog. Larvene lever i jorda av røtter, mens de voksne insektene kan finnes gnagende på blader. Disse billene flyr godt og er mest aktive om dagen.

## Utbredelse
Arten finnes bare i Chile.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Praktskarabider, (Rutelinae) MacLeay, 1819
****** Stammen Anoplognathini MacLeay, 1819
******* Gruppen Brachysternina Burmeister, 1844 - Argentina og Chile.
******** Slekten *[[Brachysternus]]* Guérin-Ménéville, 1831 
********* ***Brachysternus olivaceus*** Philippi & Philippi, 1864

## Kilder
* Smith, A. B. T. 2002. Revision of the southern South American endemic genus *Aulacopalpus* Guérin-Méneville with phylogenetic and biogeographic analyses of the subtribe Brachysternina (Coleoptera: Scarabaeidae: Rutelinae: Anoplognathini). *Coleopterists Bulletin* 56:379-437. https://web.archive.org/web/20150115104751/http://digitalcommons.unl.edu/cgi/viewcontent.cgi?article=1016&context=entomologypapers
* Jameson, M. L. og A. B. T. Smith. 2002. Revision of the South American genus *Brachysternus* Guérin-Méneville (Coleoptera: Scarabaeidae: Rutelinae: Anoplognathini: Brachysternina). *Coleopterists Bulletin* 56:321-366. https://web.archive.org/web/20150115105109/http://digitalcommons.unl.edu/cgi/viewcontent.cgi?article=1018&context=entomologypapers
* Genereic Guide to New World Scarab Beetles - ''Brachysternus''
* Sjekkliste over Anoplognathini 

## Eksterne lenker
*
Reidar Johnsen (arkitekt)

**Reidar Johnsen** var en norsk arkitekt. Lite synes kjent om hans biografi. Johnsen tegnet en rekke bygårder/boligblokker i Oslo i 1920-, 1930- og 1940-årene, og fulgte tidens stilistiske utvikling fra nyklassisisme (f.eks. Drammensveien 97B) til funksjonalisme (f.eks. Bogstadveien 34). For øvrig tegnet han Grefsen bedehus, som senere er nedlagt og omgjort til bolig.

## Bygninger i utvalg
(Alle i Oslo)
* Grefsen bedehus, Lettvintveien 43 (1925; nedlagt 2007 og ombygd til bolig)
* Frittliggende boliggård, Drammensveien 97B (1927)
* Boliggårder, Vøyensvingen 1, 3 og 5 (1929–30)
* Boligblokker med til sammen 80 toromsleiligheter, Grenseveien 8–26 (1933)
* Boliggård, Ole Vigs gate 8 (1935)
* Boliggård, Schønings gate 26 (1935)
* Bolig- og forretningsgård i 7 etasjer, Bogstadveien 34 (1938) 
* Boliggård i 6 etasjer, Laura Gundersens gate 6 (1939) 
* Bolig- og forretningsgård i 6 etasjer, Thereses gate 44 (1939) 
* Boliggård i 3 etasjer, Ullevålsveien 110 (1942) 
* Boliggård i 3 etasjer, Ullevålsveien 112 (1947) 


Grefsen bedehus c1950 OMU OB.F11580d.jpg|Grefsen bedehus (1925)
Drammensveien 97B.jpg|Drammensveien 97B (1927)
Vøyensvingen 2014.JPG|Vøyensvingen 1–5 (1929–30)
Ole Vigs gate 8.jpg|Ole Vigs gate 8 (1935)
Schønings gate 26.jpg|Schønings gate 26 (1935)
Bogstadveien 34.jpg|Bogstadveien 34 (1938)
Ullevålsveien 110.jpg|Ullevålsveien 110 (1942)
Ullevålsveien 112.jpg|Ullevålsveien 112 (1947)


## Referanser




## Litteratur
*
Thomas Wallgren

**Thomas Wallgren** (født 1958) er en finsk aktivist, filosof og politiker for Finlands sosialdemokratiske parti. Han har vært bystyremedlem i Helsingfors fra 2009 til 2021 og igjen siden 2023. Han er professor i filosofi ved Helsingfors universitet siden 2019.

## Bibliografi
* 1988: *Mellan texttolkning och receptionsestetik. Wolfgang Isers teori om läsakten* ISBN 951-4547-70-5
* 1996: *The Challenge of Philosophy: Beyond Contemplation and Critical Theory* (Doktorgradsavhandling)
* 2006: *Transformative Philosophy. Socrates, Wittgenstein, and the Democratic Spirit of Philosophy* ISBN 073-9113-61-5

## Referanser


## Eksterne lenker
* 
*
Kulerødvannet naturreservat

**Kulerødvannet naturreservat** er et naturreservat i Sandefjord kommune. Det består av et område sør for Andebu. Området ble vernet 20. desember 2023. Reservatet inngår i verneplan for skogvern. Sykling, ridning og bruk av hest er forbudt utenom eksisterende traktorveier og stier. 

Verneforskriften sier at formålet med vernet er 
::«å bevare et område som representerer en bestemt type natur i form av eldre skog i lavlandet med naturtypene frisk rik edellauvskog og lågurt-edellauvskog, samt barskog på høy bonitet. Området har særlig betydning for biologisk mangfold ved at forekomster av gammel bøkeskog og rik edellauvskog gir grunnlag for et spesialisert artsmangfold med forekomster av trua og sjeldne arter.

::Det er en målsetting å beholde verneverdiene i mest mulig urørt tilstand, og eventuelt videreutvikle dem.» 

## Referanser
Teezo Touchdown

**Aaron Lashane Thomas** (født 1992), bedre kjent under artistnavnet **Teezo Touchdown**, er en amerikansk rapper, sanger og låtskriver. Han ga ut debutalbumet *How Do You Sleep at Night?* den 8. september 2023. Han er kjent for sine samarbeidsprosjekter med blant annet Tyler, the Creator, Drake, Don Toliver og Travis Scott.

## Tidlig liv
Thomas ble føt 31. oktober 1992 i Beaumont, Texas. Han vokste opp med en far som er en DJ. Gjennom oppveksten hørte han derfor på en rekke ulike artister som Judas Priest, Prince, Kraftwerk og Marvin Gaye. Han lærte å lage musikk fra en ung alder ved å bruke farens DJ-utstyr.

## Diskografi

#### Studioalbum

* *How Do You Sleep at Night?* (2023)

#### Mixtapes

* *The Example* (2018)
* *Cover Boy* (2018)

#### Singler

* «Slice» (2019)
* «Strong Friend» (2020)
* «Careful» (2020)
* «Sucka», med Fred Flippstone (2020)
* «Rooting for You» (2020)
* «Social Cues» (2020)
* «Technically» (2021)
* «Mid» (2021)
* «I'm Just a Fan» (2021)
* «Handyman», med Kenny Beats (2022)
* «Familiarity» (2023)
* «5 O'Clock» (2023)
* «Rock Paper Strippers» (2023)
* «You Thought», med Janelle Monáe (2023)

#### Gjesteopptredener

## Referanser


## Eksterne lenker

* 
*
Brage Hylen

**Brage Williamsen Hylen** (født 6. november 2005) er en norsk fotballspiller som spiller for .

## Referanser


## Eksterne lenker
*
Carl Leuning

**Carl Peter Gram Leuning** (1820–1867) var en dansk embetsmann og Danmarks justisminister i regjeringen Frijs fra 6. november 1865 til sin død 21. juli 1867.

## Referanser
Christophe Hansen

**Christophe Hansen** (født 1982) er en luxembourgsk politiker. Han er medlem og generalsekretær i Kristelig sosialt folkeparti, CSV. Fra september 2018 til oktober 2023 var han medlem av Europaparlamentet. Han har vært medlem av Luxembourgs deputertkammer siden oktober 2023. Han er fra 1. desember 2024 medlem av Ursula von der Leyens andre europakommisjon. 

## Liv og virke

### Studier
Etter å ha gått på Lycée du Nord i Wiltz fra 1995 til 2002, studerte han ved Louis Pasteur-universitetet i Strasbourg. Der tok han en mastergrad i geovitenskap, miljøvitenskap og risikostyring i 2007. 

Han snakker luxemburgsk, fransk, tysk, engelsk, spansk og nederlandsk.

### Politisk karriere

#### Nasjonal politikk
Christophe Hansen ble kommunalråd i Winseler i 2011. I 2018 ble han valgt til leder i regionforeningen til Kristelig sosialt folkeparti for krets Nord, og hadde dette vervet til 2021. 

Han har vært medlem av CSVs regionforening siden 2018 og har vært partiets generalsekretær siden 2021.

Han ble valgt til det nasjonale parlamentet ved valget i 2023. 

#### Europeisk politikk
Fra juli 2007 arbedet Hansen for medlem av Europaparlamentet Astrid Lulling. Fra januar 2014 til mai 2016 var han miljøattaché ved Luxembourgs faste representasjon i EU. Under Luxembourgs formannskap i EUs råd i 2015 ledet han også Rådets arbeidsgruppe for miljø. 

I 2016 ble han rådgiver for europeiske anliggender ved Luxembourg Chamber of Commerce og Economic og Commercial Attaché ved ambassaden til Storhertugdømmet Luxembourg i Brussel. Han hadde disse disse stillingene frem til august 2018. 

Fra mars 2017 til august 2018 var Hansen medlem av Den europeiske økonomiske og sosiale komiteen i Europaparlamentet. 

Etter at medlem av Europaparlamentet Viviane Reding bestemte seg for å stille til ved det nasjonale valget i Luxembourg 14. oktober 2018, overtok Christophe Hansen hennes plass i Europaparlamentet i september 2018.  Han ble deretter gjenvalgt ved Europaparlamentsvalget i 2019, med det nest høyeste antallet stemmer på landsbasis. 

I Europaparlamentet var han medlem av tre komiteer:

* i komiteen for internasjonal handel (INTA) som fullverdig medlem
* i komiteen for økonomiske og monetære saker (ECON) som varamedlem 
* i komiteen for miljø, folkehelse og mattrygghet (ENVI) som varamedlem 

Han var også ordfører for forslaget til en forordning fra Europaparlamentet og Rådet av 16. desember 2020 om anvendelse av Unionens tollkvoter og andre importkvoter.  Han forhandlet også som ordfører med rådet om direktivet om kvaliteten på vann beregnet på konsum, som det endelig ble oppnådd enighet om i 2020. 

18. januar 2022 ble Hansen valgt til andre kvestor i Europaparlamentet med 576 av 676 stemmer i første runde. 

Etter parlamentsvalget i Luxembourg 2023, sa han opp sitt mandat i Europaparlamentet, til fordel for Martine Kemp.

I august 2024 ble Hansen nominert av den luxembourgske regjeringen som EU-kommissær for von der Leyen II-kommisjonen. 

### Familie
Christophe Hansen er gift og har to barn.

## Referanser


## Eksterne lenker
*
Christian Rabjerg Madsen

**Christian Rabjerg Madsen** (født 1986) er en dansk politiker som representerer Socialdemokratiet. Han er valgt inn på Folketinget fra Sydjyllands storkrets.

Han var innenriks- og boligminister i Mette Frederiksens første regjering 2. mai 2022–15. desember 2022.

## Referanser

 
 


## Eksterne lenker
* 
* 
*
Richard Edward Pain

**Richard Edward Pain** (født 21. september 1956 i London) er en tidligere anglikansk biskop som i 2023 konverterte til den katolske kirke. Han var biskop av bispedømmet Monmouth i *Church in Wales* fra 2013 til 2019. I juni 2023 ble hans opptakelse i den romersk-katolske kirke kunngjort.
## Liv og virke
### Bakgrunn
RichardEdward Pain studerte engelsk ved University of Bristol og fikk en bachelorgrad i 1979. I 1981 begynte han på *St Michael's College* i Llandaff for å bli anglikansk prest. Han studerte teologi ved Cardiff University. Han ble uteksaminert i 1984.
### Anglikansk prest
Han ble ordinert til diakon si 1984 og til prest i Church in Wales året etter.

### Biskop av Monmouth
Etter forskjellige stillinger i menighetstjenesten ble han utnevnt og innviet som den tiende biskop av Monmouth i 2013.

Han trakk seg i 2019 av helsemessige årsaker. 

Etter at han hadde abdisert fra bispepliktene og det hadde fått forløpe en tid, ble det kunngjort den 12. juni 2023 at han ville bli mottatt i den katolske kirke den 2. juli 2023. 
### Katolsk prest
Pain ble så katolsk diakonviet av biskop David Arthur Waller den 2. juli og til katolsk prest den 20. juli 2024. Han virker i ordinariatets *South East Wales Pastoral Area* basert ved *St Basil and St Gwladys* kitkr i Rogerstone i Newport i Wales.

Pain er gift og har tre barn.

## Referanser
Henri-Charles Dupont

**Henri-Charles Dupont** (født 14. september 1896 i Lille i Frankrike, død 6. desember 1972 i Lille) er en fransk katolsk prelat og hjelpebiskop i Lille fra 1951 til 1972.
## Liv og virke
### Prest
Guillibert ble ordinert til prest den 26. mai 1923.
### Hjelpebiskop i Lille
Han ble den 24. juli 1951 utnevnt av pave Pius XII til hjelpebiskop av Lille og til titulærbiskop av * Dorylaëum*. Han ble bispeviet den 29. september 1951 av kardinal Achille Liénart, biskop av Lille; medkonsekrerende var biskop André-Joseph-Prosper Dupont M. Afr., og biskop André-Maurice Parenty.

Han deltok på alle fire sesjoner av Andre Vatikankonsil.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil, B. (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Biskop Marie-Prosper-Adolphe de Bonfils (1841-1912) *1898
* Kardinal Louis-Ernest Dubois (1856-1929) *1901
* Erkebiskop Jean-Arthur Chollet (1862-1952) *1910
* Biskop Héctor Raphaël Quilliet (1859-1928) *1914
* Biskop Charles-Albert-Joseph Lecomte (1867-1934) *1921
* Kardinal Achille Liénart (1884-1973) *1928
* Erkebiskop Marcel Lefebvre (1905-1981) *1947
* Biskop *Henri-Charles Dupont* (1896-1972) *1951

## Publikasjoner
* *La révérende mère Marie-Clotilde Lebègue : supérieure générale de la Sainte-Famille d'Amiens : 1873-1953*

## Referanser
Edward Frederic Benson

**Edward Frederic Benson** (født 24. juli 1867 på Wellington College i Berkshire i England, død 29. februar 1940 i London) var en britisk forfatter. 

## Liv og virke
Han var sønn av Edward White Benson (som ble erkebiskop av Canterbury) og bror til Arthur Christopher Benson og Robert Hugh Benson.

E. F. Benson studerte ved Marlborough College i Marlborough i Wiltshire og ved King's College i Cambridge.

E. F. Benson skrev over 90 bøker. De mest populære var hans tegneserieromaner om *Dodo* (*Dodo*, *Dodo the Second* og *Dodo Wonder*, 1914–1921) og *Lucia*, som begynte med *Queen Lucia* (1920) og *Lucia in London* (1927). Bensons fortelling *David Blaize and the Blue Door* (1918) er en fantasifoortelling for barn influert av Lewis Carroll. Han skrev også skrekknovellen *The Room in the Tower* i 1912. Mellom 1911 og 1940 ga Benson også ut fem utgaver av personlige og familiememoarer.

Hans bror Arthur Christopher Benson ble også kjent som forfatter. Hans søster Margaret Benson var den første kvinnen som fikk lisens i Egypt og utførte utgravninger i tempelområdet til gudinnenMut ved Karnak. Edward Frederic Benson støttet henne i 1897 ved å tegne skisser og planoversikter.

Edward Frederic Benson var en flittig reisende og skrev en rekke eventyrsromaner og spøkelseshistorier. Han arbeidet også som arkeolog i Athen og Egypt.

## Referanser
Borestativ

Et **borestativ** er en mateanordning hvor man kan montere håndholdt boremaskin for å styre hvordan boret føres inn i arbeidsstykket. De gjør det mulig å bruke håndholdte boremaskiner på en måte som ligner på en enkel benkboremaskin eller magnetboremaskin. Formålet er det samme som en søyleboremaskin, å lettere bore hull vinkelrett på en overflate. Søyleboremaskin er en variant av borestativ. De har ofte lav vekt og er mobile. Noen borestativ har justerbar vinkel. De finnes fra enkle varianter for hobbybruk med mye slark til proffe industrielle varianter med magnetisk base for boring i stål. Noen kan skrus eller klemmes fast i arbeidsstykket.

## Montering
Mange borestativ har fra gammelt av såkalt 43 mm Euro-klemme for å feste boremaskinen. Denne passer til de fleste håndholdte boremaskiner som drives med strømledning.

Derimot passer Euro-klemme svært få moderne batteridrevne boremaskiner. For å komme rundt dette problemet finnes det borestativer med integrert kjoks og aksling som igjen kan kobles på kjoksen til batteridrillen.

## Funksjoner
* Ønsket borevinkel kan opprettholdes enkelt og med økt repeterbarhet
* Arbeidsstykket kan festes for hånd eller fastspennes med klemanordninger
* Borestopp tillater nøyaktig dybde ved boring av blindhull
* Effisiens kan økes ytterligere ved å kombinere med T-sporklemmer eller annet tilbehør som koordinatbord
* Matespaken gir utveksling som kan redusere håndstyrken som kreves for å føre boret inn i arbeidsstykket

## Se også
* Verktøy

## Referanser
Atle Rotevatn

**Atle Rotevatn** (født 1976) er professor i geologi ved Universitetet i Bergen. I 2011 mottok han Reuschmedaljen fra Norsk Geologisk Forening, og i 2018 mottok han pris fra Olav Thon Stiftelsen for fremragende undervisning.

## Referanser
Flata naturreservat

**Flata naturreservat** er et naturreservat i Porsgrunn kommune. Det består av et område nær Oklungen. Området ble vernet 20. desember 2023. Reservatet inngår i verneplan for skogvern. Sykling, ridning og bruk av hest er forbudt utenom eksisterende stier og hesteveier. 

Verneforskriften sier at formålet med vernet er 
::«å bevare et område med lavereliggende skog som har særlig betydning for biologisk mangfold ved at det inneholder rik barskog på høy bonitet med innslag av rik blandingsskog, rik edellauvskog, høgstaudegranskog og gransumpskog. Videre er formålet å bevare et leveområde for trua og sjeldne arter.

::Det er en målsetting å beholde verneverdiene i mest mulig urørt tilstand, og eventuelt videreutvikle dem.» 

## Referanser
Philippe Vercruysse

**Philippe Vercruysse** (født 1962) er en fransk tidligere fotballspiller. Vercruysse ble fransk seriemester med  i 1987, og med  i 1989, 1990 og 1991.

Vercruysse ble født i Saumur og flyttet med familien noen år senere til Artois der han åtte år gammel tilsluttet seg den lokale toppklubben . Han gikk gradene hos Lens, hvor han ble profesjonell fotballspiller i 1980. I sin andre sesong på førstelaget, under Jean Sérafins ledelse, etablerte han seg på laget, og gjorde seg raskt bemerket som en elegant offensiv midtbanespiller.

## Referanser


## Eksterne lenker
* 
*  Philippe Vercruysse – FC Metz
Bent Dahl

**Bent Dahl** (født 1970) er en norsk tidligere håndballspiller fra Lier, som nå er landslagstrener for Tsjekkias kvinnelandslag i håndball.

## Karriere
Som spiller representerte Dahl den lokale Lier-klubben  og senere .

Dahl ble senere kretslagstrener og assistenttrener i  under Kent-Harry Andersson, før han i februar 1998 tok over som midlertidig hovedtrener i klubben mens Gunnar Gunnarsson var sykemeldt. Foran 1998/99-sesongen ble Karl Erik Bøhn hentet til klubben som likestilt trener, før Dahl sluttet etter to sesonger – for å foksusere på lærerjobben ved Drammen videregående skole og utvidet engasjement i Norges Håndballforbund.

For Norges Håndballforbund har Dahl vært landslagstrener for Norges juniorlandslag for jenter og vant VM-bronse under Junior-VM 2003, med jentene født i 1983. Han overtok senere 1987-årgangen, og hadde – i tillegg til juniorjentene – utvidede arbeidsoppgaver som videoanalytiker på A-landslaget under ledelse av Marit Breivik.

Dahl gjorde comeback som klubbtrener foran 2010/11-sesongen for nyopprykkede  etter at Lars Abelsen ga seg. Etter treneroppdrag for Kongsberg-klubben  og Italias kvinnelandslag, ble han foran 2016/17-sesongen ansatt i trenerteamet til Glenn Solberg i .

I 2018 flyttet Dahl til Ungarn for å danne trenerteam med Tor Oddvar Moen i  i to sesonger, før han ble hovedtrener alene i en kort periode frem til høsten 2020.

21. september 2021 ble han presentert som ny hovedtrener for den rumenske klubben , og ble samtidig assistentrener på Romanias kvinnelandslag under Adrian Vasile.

Dahl erstattet Jan Bašný som landslagstrener for Tsjekkias kvinnelandslag i juni 2022.

## Referanser


## Eksterne lenker
* 
*